
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 109 

18 Φεβρουάριου 1997 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 33244 

Τροποποίηση της υπ’ αριθ. 33347/7.5.1996 απόφασης του 
Υπουργού Εργασίας και Κοινωνικών Ασφαλίσεων, μετονο- 
μασία του «Πειραματικού Ινστιτούτου Επαγγελματικής Κα¬ 
τάρτισης και Απασχόλησης (ΠΙΕΚΑ)» οε «Εθνικό Παρατηρη¬ 
τήριο Απασχόλησης (Ε.Π.Α.)» και ανασύνταξη αυτής. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1,2, 3,4 και 5 του άρθρου 4 του Ν. 
1836/1989 «Προώθηση της απασχόλησης και της επαγγελμα¬ 
τικής κατάρτισης και άλλες διατάξεις» (ΦΕΚ 79/Α/4.3.89). 

2. Τις διατάξεις του άρθρου 16 του Ν. 2009/92 «Εθνικό Σύ¬ 
στημα Επαγγελματικής Κατάρτισης και Εκπαίδευσης» (ΦΕΚ 
18/Α/14.2.92). 

3. Τις διατάξεις του άρθρου 14 του Ν. 2434/96 «Μέτρα πολι¬ 
τικής για την απασχόληση και την επαγγελματική εκπαίδευση 
και κατάρτιση και άλλες διατάξεις» (ΦΕΚ 1Θ8/Α/20.8.96). 

4. Την υπ' αριθ. 33347/96 απόφαση του Υπουργού Εργασίας 
και Κοινωνικών Ασφαλίσεων (ΦΕΚ 343/Β/16.5.96), με διόρ¬ 
θωση σφάλματος στο ΦΕΚ 468/Β/20.6.96 με την οποία τροπο- 
οιήθηκε και αναδιατυπώθηκε η 31699/93 «Ίδρυση Πειραματι¬ 
κού Ινστιτούτου Επαγγελματικής Απασχόλησης (Π.Ι.Ε.Κ.Α.)» 
(ΦΕΚ 423/Β/14.6.93) απόφαση του Υπουργού Εργασίας. 

5. Την 33424/96 απόφαση του Υπ. Εργασίας και Κοινωνικών 
Ασφαλίσεων (ΦΕΚ 442/Β/11.6.96). 

6. Την υπ’ αριθ. 192/11.2.97 απόφαση του Δ.Σ. του ΟΑΕΔ 
(αριθ. συνεδρ. 6/11.2.97) που μας υποβλήθηκε με το υπ' αριθ. 
155/13.2.97 έγγραφό του, αποφασίζουμε: 

Αρθρο 1 

Επωνυμία - Έδρα - Εποπτεία 

Το «Πειραματικό Ινστιτούτο Επαγγελματικής Κατάρτισης και - 
Απασχόλησης (Π.Ι.Ε.Κ.Α.)». που ιδρύθηκε με την υπ’ αριθ. 
31699/93 απόφαση του Υπουργού Εργασίας (ΦΕΚ 423/Β/ 

14.6.93) όπως αυτή τροποποιήθηκε με την υπ’ αριθ. 33347/96 
απόφαση του Υπουργού Εργασίας και Κοινωνικών Ασφαλίσεων 
(ΦΕΚ 343/Β/16.5.96, με διόρθωση σφαλμάτων (ΦΕΚ 468/Β/ 
20.6.96), μετονονομάζεται σε «Εθνικό Παρατηρητήριο Απα¬ 
σχόλησης (Ε.Π.Α.)». Το Εθνικό Παρατηρητήριο Απασχόλησης 
στα επόμενα της παρούσας Υ.Α. θα αποκλείεται για συντομία 
«Παρατηρητήριο». Το Παρατηρητήριο έχει την έδρα του στην 
Περιφέρεια Αττικής και αποτελεί Νομικό Πρόσωπο ιδιωτικού Δί¬ 


καιου με διοικητική και οικονομική αυτοτέλεια, εποπτευόμενο 
από τον Οργανισμό Απασχόλησης Εργατικού Δυναμικού 
(ΟΑΕΔ). 

Άρθρο 2 

Σκοπός 

1. Σκοπός του ΕΠΑ είναι: 

1. Η ποσοτική και ποιοτική ανάλυση της αγοράς εργασίας. 

2. Η χρησιμοποίηση του δικτύου της εγγεγραμμένης ανεργίας 
που αναπτύσσει ο ΟΑΕΔ και ο συντονισμός όλων των ενεργειών 
που αποσκοπούν στη βελτίωση των δυνατοτήτων του δικτύου 
αυτού, ώστε η μεθοδολογική προσέγγιση στη συλλογή, επεξερ¬ 
γασία και ανάλυση πρωτογενών και δευτερογενών στοιχείων να 
είναι κοινή για όλα τα ΠΕΠΑ και κατ’ επέκταση, για όλο το 
Εθνικό Δίκτυο των Παρατηρητηρίων Απασχόλησης. 

3. Η βελτίωση των μηχανισμών για τη συγκέντρωση, ανάλυση 
και απόδοση στατιστικών στοιχείων, Εθνικού, Κοινωνικού και 
κοινοτικού ενδιαφέροντος,, χωρίς αυτό να ανταγωνίζεται το 
σκοπό και τις επιδιώξεις της Εθνικής Στατιστικής Υπηρεσίας 
της Ελλάδας (ΕΣΥΕ). 

4. Η διαρκής πρόβλεψη των αναγκών επαγγελματικής κατάρ¬ 
τισης και ο προσδιορισμός της ζήτησης ειδικοτήτων και εξειδι- 
κεύοεων σε όλο τα επαγγέλματα. 

5. Η έρευνα, μελέτη και η πειραματική εφαρμογή καινοτόμων 
μεθόδων επαγγελματικής εκπαίδευσης, κατάρτισης και επιμόρ¬ 
φωσης. 

6. Ο σχεδιοσμός, η υλοποίηση και η διαχείριση, προγραμμά¬ 
των κατάρτισης και απασχόλησης και η παροχή τεχνικής στήρι¬ 
ξης προς το Υπουργείο Εργασίας και Κοινωνικών Ασφαλίσεων, 
τον ΟΑΕΔ, τις άλλες Δημόσιες Αρχές και την Ευρωπαϊκή 
Ένωση, όσον αφορά δράσεις ανάπτυξης ανθρώπινου δυναμι¬ 
κού. 

7. Ο συντονισμός του επιστημονικού έργου των Παρατηρητη¬ 
ρίων Απασχόλησης (ΠΕΠΑ) και των Παραρτημάτων τους και ο 
καθορισμός της μεθοδολογίας ανάπτυξης των συστημάτων 
τους ώστε να υπάρχει συμβατότητα μεταξύ Κέντρου και Περι¬ 
φέρειας. 

8. Η παροχή υποστήριξης προς όλα τα ΠΕΠΑ και τα Παραρτή- 
ματό τους, που συγκροτούνται σ' όλες τις Διοικητικές Περιφέ¬ 
ρειες της χώρας, με σκοπό τη συντονισμένη προώθηση των 
σκοπών τους και των στόχων τους. 

9. Ο συντονισμός του έργου όλων των ΠΕΠΑ και των Παραρ¬ 
τημάτων τους για τη δημιουργία και διαρκή υποστήριξη του 
Εθνικού Δικτύου Παρατηρητηρίων Απασχόλησης. 

10. Η έκδοση περιοδικού, ειδικών εντύπων πληροφορικού 
υλικού και η ανάπτυξη δομών ηλεκτρονικής πληροφόρησης. 

Άρθρο 3 
Μέοα 

Για την επίτευξη των σκοπών του το ΕΠΑ: 

1. Αναπτύσσει το Ολοκληρωμένο Σύστημα Διαχείρισης Δεδο¬ 
μένων γιο την Ανάλυση της Απασχόλησης, το οποίο περιέχει συ- 

σχηματικά επιλεγμένα στατιστικά δεδομένα, βιβλιογραφική τε¬ 
κμηρίωση και κείμενα μελετών που αφορούν την απασχόληση - 
ανεργία, την επαγγελματική κατάρτιση και θα διευκολύνει αυτο¬ 
ματοποιημένες διαδικασίες επεξεργασίας, ανάλυσης και σύν¬ 
θεσης της πληροφόρησης αυτής, μέχριτο τελευταίο στάδιο της 
παρουσίασης του τελικού προϊόντος. 

2. Συλλέγει, και επεξεργάζεται, κυρίως, στατιστικά δευτερο¬ 
γενή στοιχεία από τις υπάρχουσες πηγές, όσον αφορά το Ολο¬ 
κληρωμένο Σύστημα Πληροφορικής για την Ανάλυση της Αγο¬ 
ράς Εργασίας (ΟΣΠΑΑΕ). ΔΟναται επίσης να συλλέγει ποσοτικά 
και ποιοτικά στοιχεία με μεθοδολογίες που δεν εμπίπτουν στις 
αρμοδιότητες της ΕΓΥΕ. 

3. Αναπτύσσει και συντηρεί τις κεντρικές, ως προς τα Περι¬ 
φερειακό Παρατηρητήρια βάσεις δεδομένων. 

Άρθρο 4 
Διάρθρωση 

Το ΕΠΑ αποτελείται απότις πιο κάτω Υπηρεσίες: 
α. Την Υπηρεσία Ερευνών, Μελετών και Πειραματικών Εφαρ¬ 
μογών. 

β. Την Υπηρεσία Πληροφορικής. 

γ. Την Υπηρσία Επαγγελματικής Κατάρτισης Απασχόλησης 
και Διαχείρισης Κοινοτικών Προγραμμάτων, 
δ. Την Υπηρεσία Υποστήριξης. 

Αρθρο 5 

Υπηρεσία Ερευνών, Μελετών και Πειραματικών Εφαρμογών 
Η Υπηρεσία Ερρευνών, Μελετών και Πειραματικών Εφαρμο¬ 
γών έχει ως αντικείμενο: 

α) Τη διενέργεια ερευνών και εκπόνηση μελετών που έχουν 
σχέση με την αγορά εργασίας, 
β) Την ποσοστική και ποιοτική ανάλυση της αγοράς εργασίας, 
γ) Το σχεδίασμά εφαρμογών για τη αξιοποίηση των δεδομέ¬ 
νων της απασχόλησης του ΟΑΕΔ, της εγγεγραμμένης ανεργίας, 
των πρωτογενών εθνικών και κοινοτικών στατιστικών πηγών και 
τη δημιουργία συστήματος ποσοτικών μοντέλων και δεικτών 
για την παρακολούθηση των μεταβολών των μεγεθών της αγο¬ 
ράς εργασίας. 

δ) Τη σύνδεση με το Ευρωπαϊκό Παρατηρητήριο Απασχόλη¬ 
σης και άλλους σχετικούς φορείς της Ευρωπαϊκής Ένωσης. 

ε) Την ανάλυση της πολιτικής για την απασχόληση - ανεργία 
και τις ανάγκες που προκύπτουν για επαγγελματική κατάρ¬ 
τιση. 

ζ) Την εκτίμηση επιπτώσεων μακροοικονομικών πολιτικών 
στην αγορά εργασίας και τις προβλέψεις για τις εξελίξεις βασι¬ 
κών μεγεθών της αγοράς εργασίας σύμφωνα με τις προτεραιό¬ 
τητες που θα καθορίζονται από το Υπουργείο Εργασίας και Κοι¬ 
νωνικών Ασφαλίσεων και τις άλλες Δημόσιες Αρχές. 

Άρθρο 6 

Υπηρεσία Πληροφορικής 

Η Υπηρεσία Πληροφορικής έχει αντικείμενο: 
σ. Την ανάπτυξη και συντήρηση των ηλεκτρονικών βάσεων 
δεδομένων του ΕΠΑ με σκοπό την υποστήριξη των Υπηρεσιών 
του ΕΠΑ. 

β. Το συντονισμό του πληροφορικού συστήματος που ανα¬ 
πτύσσουν όλα τα ΠΕΠΑ και τα Παρατήματά τους για την ανά¬ 
λυση της αγοράς εργασίας σε εθνικό επίπεδο. 

γ. Την ηλεκτρονική διαχείριση των δεδομένων της εγγεγραμ¬ 
μένης ανεργίας, των πρωτογενών εθνικών και ευρωπαϊκών στα¬ 
τιστικών πηγών και τη δημιουργία συστήματος ηλεκτρονικής 
παρακολούθησης των μεταβολών, των μεγεθών της αγοράς ερ¬ 
γασίας σε εθνικό και περιφερειακό επίπεδο. 

Αρθρο 7 

Την Υπηρεσία Επαγγελματικής Κατάρτισης, 
Απασχόλησης και Διαχείρισης 
Κοινοτικών Προγραμμάτων 

Η Υπηρεσία Επαγγελματικής Κατάρτισης, Απασχόλησης και 
Διαχείρισης Κοινοτικών Προγραμμάτων έχει ως αντικείμενο: 

α. Τον σχεδίασμά, την υλοποίηση, και την διαχείριση προ¬ 
γραμμάτων κατάρτισης και απασχόλησης, 
β. Την παροχή τεχνικής στήριξης προς το Υπουργείο Εργα¬ 


σίας, και Κοινωνικών Ασφαλίσεων, τον ΟΑΕΔ, τις άλλες Δημό¬ 
σιες Αρχές και την Ευρωπαϊκή Ένωση, όσον αφορά δράσεις 
ανάπτυξης ανθρώπινου δυναμικού. 

γ. Τον συντονισμό των ΠΕΠΑ όσον αφορά την υλοποίηση των 
ενεργειών που εντάσσονται στην περίπτωση (α). 

Άρθρο 8 

Υπηρεσία Υποστήριξης 

Η Υπηρεσία αυτή έχει ως αντικείμενο τις ακόλουθες δραστη¬ 
ριότητες: 

α) Χειρίζεται όλα τα θέματα πρόσληψης και υπηρεσιακής κα¬ 
τάστασης του προσωπικού του ΕΠΑ. Μεριμνά για την κατάρτιση 
αποφάσεων μετακίνησης στο εσωτερικό και εξωτερικό του 
προσωπικού του. Τηρεί το γενικό πρωτόκολλο και γενικώς έχει 
κάθε άλλη αρμοδιότητα της Υπηρεσίας Υποστήριξης, που απο¬ 
βλέπει στην πραγματοποίηση του σκοπού του ΕΠΑ. 

β) Καταρτίζει τον ετήσιο Προϋπολογισμό, Ισολογισμό και 
Απολογισμό του ΕΠΑ, διαχειρίζεται κάθε δαπάνη και μεριμνά για 
την εκκαθάριση των αποδοχών και γενικότερα των αποζημιώ¬ 
σεων του προσωπικού, όπως και για την είσπραξη εσόδων από 
οποιοδήποτε πηγή. Διενεργεί όλες τις εισπράξεις καιπλρηωμές 
του ΕΠΑ και χειρίζεται όλα τα θέματα με τα Ασφαλιστικά Τα¬ 
μεία. 

γ) Επιμελείται τη διενέργεια των προμηθειών πόσης φΰσεως 
ειδών, υλικών και εφοδίων, για την κάλυψη των αναγκών του 
ΕΠΑ. 

δ) Επιμελείται την εκτέλεση πόσης φύσεως έργων, που βελ¬ 
τιώνουν ή επεκτείνουν τις εγκαταστάσεις του ΕΠΑ καθώς και τις 
λειτουργίες τους. 

ε) Μεριμνά για τη στέγαση των Υπηρσιών του ΕΠΑ και τη συ¬ 
ντήρηση των χώρων, για την φύλαξη των εγκαταστάσεων και πε¬ 
ριουσιακών στοιχείων του ΕΠΑ. 

ζ) Μεριμνά για τη συντήρηση και λειτουργία όλου του μηχανο¬ 
λογικού εξοπλισμού του ΕΠΑ. 

η) Διαχειρίζεται τους οικονομικούς πόρους που προέρχονται 
από προγράμματα και πρωτοβουλίες της Ευρωπαϊκής Ενω¬ 
σης. 

θ) Αναπτύσσει τις δημόσιες σχέσεις του Παρατηρητηρίου με 
σκοπό την πληροφόρηση και διάδοση του έργου του ΕΠΑ σε 
Εθνικό και Κοινοτικό Επίπεδο. 

ι) Παρέχει συμβουλευτικές υπηρεσίες υποστήριξης στις αντί¬ 
στοιχες Υπηρεσίες των υπολοίπων ΠΕΠΑ και των Παραρτημά¬ 
των τους. 

κ) Μεριμνά για την συνολική υποβολή των ετησίων προϋπολο¬ 
γισμών, ισολογισμών και απολογισμών όλων των ΠΕΠΑ και των 
Παραρτημάτων τους προς το Δ.Σ. του ΟΑΕΔ εντός του πρώτου 
τριμήνου κάθε έτους, 

Αρθρο 9 

Συγκρότηση Διοικητικού Συμβουλίου 

1. Το Διοικητικό Συμβούλιο του ΕΠΑ ορίζεται από τον 
Υπουργό Εργασίας και Κοινωνικών Ασφαλίσεων και απαρτίζεται 
από: 

α) Τον Διοικητή του ΟΑΕΔ, ως Πρόεδρο. Τον Πρόεδρο απά¬ 
ντα, ή κωλυόμενο ή ελλείποντα αναπληρώνει ο Α' Αντιπρόεδρος 
του Δ.Σ. του ΟΑΕΔ. 

β) Τον Α’ Αντιπρόεδρο του Δ.Σ. του ΟΑΕΔ, με αναπληρωτή 
του τον Β' Αντιπρόεδρο του Δ.Σ. του ΟΑΕΔ. 

γ) Ένα (1) εκπρόσωπο των εργοδοτών, που προτείνεται μαζί 
με τον αναπληρωτή του από κοινού, από τον ΣΕΒ, την ΓΣΕΒΕ 
και την ΕΣΕΕ. Σε περίπτωση ασυμφωνίας οι εκπρόσωποι προ- 
τείνονται από τον ΣΕΒ. 

δ) Έναν εκπρόσωπο των εργαζσμένω, που προτείνεται, με 
τον αναπληρωτή του από την Γ.Σ.Ε.Ε. 

ε) Δύο (2) εκπροσώπους του Υπουργού Εργασίας και Κοινω¬ 
νικών Ασφαλίσεων, που ορίζονται με τους αναπληρωτές τους 
από τον Υπουργό Εργασίας. 

στ) Έναν εκπρόσωπο της ΕΣΥΕ και προτείνεται με τον ανα¬ 
πληρωτή του από τον Υπουργό Εθνικής Οικονομίας. 

2. Αν δεν υποδειχτούν εκπρόσωποι των εργοδοτών, της 
Γ.Σ.Ε.Ε., και της ΕΣΥΕ ή αν καθυστερήσει η υπόδειξη αυτών πέ¬ 
ραν του εικοσαημέρου από την παράδοση της σχετικής πρό¬ 
σκλησης, το Δ.Σ. συγκροτείται και λειτορυγεί νόμιμα με τα υπό¬ 
λοιπα μέλη. 

3. Τα μέλη του Δ.Σ. ορίζονται με τριετή θητεία, που αρχίζει 
την 1η Ιανουάριου, με Απόφαση του Υπουργού Εργασίας και 
Κοινωνικών Ασφαλίσεων, που εκδίδεται το Δεκέμβριο του τρί¬ 
του έτους της θητείας τους. Νόμιμα, όμως, και μετά την λήξη 
της θητείας τους υφίστανται επί ένα τρίμηνο, μέχρι το διορισμό 
νέων μελών. Εξαιρετικά η θητεία των μελών του Δ.Σ., που θα 
οριστεί μετά την αναμόρφωση της παρούσας Απόφασης, θα λή¬ 
ξει την 31 Δεκεμβρίου 1999. 

4. Η θητεία του Δ.Σ. που ορίστηκε με την 92461 /96 απόφαοη 
του Υπουργού Εργασίας και Κοινωνικών Ασφαλίσεων (ΦΕΚ 
455/Β/14.6.96), όπως τροποποιήθηκε με την 95160/96 Υ.Α. 
(ΦΕΚ 1188/31.12.96), λήγει με την δημοσίευση στην Εφημε¬ 
ρίδα της Κυβερνήσεως της παρούσας απόφασης. 

Αρθρο 10 

Αρμοδιότητες και Λειτουργία 
του Διοικητικού Συμβουλίου 

1. Το ΕΠΑ διοικεϊται από το Διοικητικό του Συμβούλιο, που εί¬ 
ναι και το ανώτατο όργανο Διοίκησης. Το Δ.Σ. του ΕΠΑ έχει τις 
παρακάτω αρμοδιότητες: 

α) Μεριμνά για την πιστή τήρηση των σκοπών και των διατά¬ 
ξεων του παρόντος Καταστατικού. 

β) Αποφασίζει, μετά από συνενόηση με τα ΠΕΠΑ, την ημερο¬ 
μηνία σύγκλησης του Πανελλαδικού Συμβουλίου Συντονισμού 
του έργου των ΠΕΠΑ. 

γ) Εγκρίνει, ύστερα από εισήγηση του Διευθυντή, προγράμ¬ 
ματα και δραστηριότητες που ανάγονται στις αρμοδιότητες του 
ΕΠΑ και λαμβάνει αποφάσεις και μέτρα για την απρόσκοπτη τα¬ 
χεία και αποτελεσματική διεκπεραίωση αυτών. 

δ) Προβαίνει στην πρόσληψη προσωπικού και ασκεί κάθε 
άλλη αρμοδιότητα σχετική με τη διοίκηση και τη λειτουργία του 
ΕΠΑ η οποία δεν μεταβιβάζεται από το Δ.Σ. οε άλλο Όργανο. 

2. Το Διοικητικό Συμβούλιο συγκαλείται ύστερα από πρό¬ 
σκληση του Προέδρου του. Ο Πρόεδρος υποχρεούται να συγκα- 
λεί το Δ.Σ., τουλάχιστον μια φορά τον μήνα και όταν το ζητήσουν 
για συγκεκριμένο θέμα, τέσσερα (4) τουλάχιστον μέλη του. Ο 
Πρόεδρος του Δ.Σ. καθορίζει τα θέματα της ημερήσιας διάτα¬ 
ξης, στα οποία περιλαμβάνει, τα θέματα που προτείνονται από 
τα μέλη του και προεδρεύει στις συνεδριάσεις του Δ.Σ. Το Δ.Σ. 
βρίσκεται σε απαρτία, όταν είναι παρόντα τουλάχιστον πέντε (5) 
από τα μέλη του, συμπεριλαμβανομένου του Προέδρου ή του 
αναπληρωτή του. Οι αποφάσεις του Δ.Σ., λσμβάνονται κατά 
πλειοψηφϊα των παρόντων μελών. Σε περίπτωση ισοψηφίας 
υπερισχύει η ψήφος του Προέδρου του Δ.Σ. 

3. Στους μετέχοντες στο Δ.Σ. καταβάλλεται κατά συνεδρίαση 
αποζημίωση, το ύψος της οποίας αποφασίζεται από το Δ.Σ. του 
ΕΠΑ στην πρώτη συνεδρίαση έκαστου έτους. 

4. Χρέη εισηγητή στο Δ.Σ. ασκεί ο Διευθυντής του ΕΠΑ. Ως 
εισηγητές δύνανται να μετέχουν, όταν κρίνεται απαραίτητο από 
τον Πρόεδρο, οι Προϊστάμενοι των επιμέρους υπηρεσιών, Χρέη 
γραμματέα ασκεί υπάλληλος του ΕΠΑ, που ορίζεται με από¬ 
φαση του Προέδρου του Δ.Σ. 

5. Στο Δ.Σ. παρίσταται, χωρίς δικαίωμα ψήφου, Ο Νομικός 
Σύμβουλος του ΟΑΕΔ ή Δικηγόρος της Νομικής Υπηρεσίας του 
ΟΑΕΔ ή Δικηγόρος, με τον οποίο θα συνεργάζεται το ΕΠΑ. Επί¬ 
σης μπορεί με απόφαση του Δ.Σ. να κληθούν να παραστούν και 
εκπρόσωποι άλλων φορέων. 

Αρθρο 11 

Συντονιστικό Συμβούλιο 

Το Συντονιστικό Συμβούλιο του Εθνικού Δικτύου Παρατηρη¬ 
τηρίων Απασχόλησης συγκαλείται από τον Πρόεδρο του ΕΠΑ 
μια φορά τον χρόνο. Σε περίπτωση που το Δ.Σ. του ΕΠΑ κρίνει 
απαραίτητη τη σύγκληση του Συντονιστικού Συμβουλίου, αυτό 
δύναται να συνέλθει εκτάκτως. Στο Συντονιστικό Συμβούλιο με¬ 
τέχουν οι Πρόεδροι και οι Διευθυντές των ΠΕΠΑ και των Παραρ¬ 
τημάτων τους. Χρέη Προέδρου του Συμβουλίου ασκεί ο Πρόε¬ 
δρος του ΕΠΑ. 

Αρμοδιότητες: 

1. Συντονίζει τα προγράμματα δράσης όλων των ΠΕΠΑ, με 
στόχο την μεγιστοποίηση του παραγόμενου έργου. 

2. Συζητά τα θέματα που αφορούν τα προγράμματα δράσης, 
με στόχο τα επιμέρους προγράμματα δράσης των ΠΕΠΑ και των 
Παραρτημάτων τους να συγκλίνουν με τους εθνικούς στόχους. 


3. Συζητά θέματα συνεργασιών για την λειτουργία των δι¬ 
κτύων και την μεθοδολογία συλλογής και επεξεργασίας στατι¬ 
στικών στοιχείων, καθώς επίσης τη λειτουργία και συντήρηση 
βάσεων δεδομένων. 

4. Συντονίζει το πρόγραμμα προμηθειών των ΠΕΠΑ και των 
Παραρτημάτων τους. 

5. Εκφράζει γνώμη για ζητήματα που αφορούν τον αριθμό και 
το χρόνο πρόσληψης του προσωπικού. 

"Αρθρο 12 

Αρμοδιότητες Προέδρου 

Ο Πρόεδρος του ΕΠΑ πέραν των αρμοδιοτήτων που προβλέπσνται 
στο άρθρο 10 της παρούσας, έχει τα παρακάτω καθήκοντα: 

α. Εκπροσωπεί το ΕΠΑ δικαστικώς και εξωδίκως. 

β. Είναι υπεύθυνος για τις Διεθνείς Σχέσεις του Εθνικού Δι¬ 
κτύου των Παρατηρητηρίων Απασχόλησης. 

γ. Προεδρεύει του Συντονιστικού Συμβουλίου των ΠΕΠΑ. 

δ. Υπογράφει τον ετήσιο ισολογισμό, προϋπολογισμό και 
απολογισμό. 

ε. Μεριμνά σε συνεργασία με τον Διευθυντή για την πιστή 
εφαρμογή όλων των αποφάσεων του Δ.Σ. πλην εκείνων που 
ανατίθενται αποκλειστικά στον Διευθυντή. 

Αρθρο 13 

Αρμοδιότητες Διευθυντή 

1. Ο Διευθυντής του ΕΠΑ επιλέγεται από το Δ.Σ. του ΕΠΑ, 
εγκρίνεται από το Δ.Σ. του ΟΑΕΔ και συνάπτει σύμβαση εργα¬ 
σίας τριετούς διάρκειας, μετά την πάροδο της οποίας και εφ’ 
όσον η υπηρεσία του κριθείαπότοΔ.Σ. του ΕΠΑ ευδόκιμη, αυτή 
μετατρέπεται σε αορίστου χρόνου. Με την ίδια απόφαση κα¬ 
θορίζονται οι αποδοχές του, όπως επίσης και οι ειδικοί όροι που 
θα διέπουν τη σύμβαση εργασίας. 

2. Ο Δειυθυντής τουΕΠΑπρέπεινα είναι επιστήμονας ειδικός 
στον τομέα της αγοράς εργασίας και της επαγγελματικής κα¬ 
τάρτισης. Πρέπει επίσης να ε’ιναι κάτοχος πτυχίου Ανώτατου 
Εκπαιδευτικού Ιδρύματος (ΑΕΙ), κάτοχος Μεταπτυχιακού ή Δια- 
δακτορικού Διπλώματος, και να έχει τεκμηριωμένη πενταετή 
επαγγελματική εμπειρία συναφή προς τους σκοπούς του Πα¬ 
ρατηρητηρίου. Απαραίτητη κρίνεται και η γνώση μιας τουλάχι¬ 
στον από τις επίσημες γλώσσες της Ευρωπαϊκής Ένωσης, 
εκτός της Ελληνικής. 

3. Ο Διευθυντής του ΕΠΑ έχει τις εξής αρμοδιότητες: 

α. Μετέχει στις συνεδριάσεις του Δ.Σ. άνευ ψήφου, εισηγεί- 
ται για κάθε θέμα που συζητείται στο Δ.Σ. και επιμελείται την 
εκτέλεση των αποφάσεων αυτού. 

β. Συντονίζει το έργο των επιμέρους Υπηρεσιών και Παραρτη¬ 
μάτων του ΕΠΑ και φροντίζει για την αποδοτική και εύρυθμη 
λειτουργία του. 

γ. Ασκεί κάθε άλλη αρμοδιότητα που του ανατίθεται με τον 
Εσωτερικό κανονισμό ή με απόφαση του Δ.Σ. του ΕΠΑ. 

δ. Συγκαλεί Πανελλαδικές Συσκέψεις όλων των Διευθυντών 
των ΠΕΠΑ και των Παραρτημάτων τους, με σκοπό την υλοποί¬ 
ηση του ετήσιου πανελλαδικού προγραμματικού συντονισμού 
του έργου των ΠΕΠΑ. 

Αρθρο 14 

Προϊστάμενοι Υπηρεσιών 

Οι Προϊστάμενοι των Υπηρεσιών του ΕΠΑ πρέπει να είναι επι¬ 
στήμονες ειδικοί σε θέματα που άπτονται των υπηρεσιών τους. 
Πρέπει να είναι κάτοχοι πτυχίου Ανώτατου Εκπαιδευτικού Ιδρύ¬ 
ματος (ΑΕΙ) και να έχουν σχετική διετή τουλάχιστον επαγγελμα¬ 
τική εμπειρία. 

Οι Προϊστάμενοι των Υπηρεσιών του ΕΠΑ έχουν τις εξής αρ¬ 
μοδιότητες: 

α) Δύνανται να μετέχουν στο Δ.Σ. του ΕΠΑ και να εισηγοΰνται 
θέματα σχετικά με τις δραστηριότητες του τομέα τους ύστερα 
από πρόσκληση του Προέδρου. 

β) Συντονίζουν το έργο των στελεχών του τομέα ευθύνης 
τους και είναι υπεύθυνοι για την εύρυθμη λειτουργία του. 

Άρθρο 15 

Πρόσληψη προσωπικού 

1. Η πρόσληψη επιστημονικού, τεχνικού και διοικητικού προ¬ 
σωπικού από το ΕΠΑ, γίνεται με σύμβαση εργασίας ιδιωτικού δι¬ 
καίου, ή με ανάθεση εκτέλεσης ορισμένου έργου, ύστερα από 
προκήρυξη που δημοσιεύεται δέκα (10) τουλάχιστον ημέρες 
πριν την επιλογή οε δύο (2), τουλάχιστον ημερήσιες εφημερί¬ 
δες, στην οποία περιγράφονται τα τυπικά και ειδικά κατά περί¬ 
πτωση προσόντα, και κρίση των υποψηφίων από Τριμελή Επι¬ 
τροπή που συγκροτείται με απόφαση του Δ.Σ. του ΕΠΑ και στην 
οποία προεδρεύει ο Πρόεδρος αυτού ή ο αναπληρωτής του. 

Το προσωπικό το οποίο προσλαμβάνεται είτε με σύμβαση 
ανάθεσης έργου, είτε με σύμβαση εργασίας επιλέγεται από το 
Δ.Σ. του ΕΠΑ, και υπόκειται στην έγκριση του Δ.Σ. του ΟΑΕΔ. Η 
πρόσληψη του προσωπικού που συνάπτει σύμβαση εργασίας γί¬ 
νεται αρχικά με σύμβαση εργασίας ιδιωτικού δικαίου ορισμένου 
χρόνου, για δοκιμαστική περίοδο δύο (2) ετών, μετά την πάροδο 
της οποίας και εφόσον η υπηρεσία του κριθεί από το Δ.Σ. του 
ΕΠΑ ως ευδόκιμη, μετατρέπεται σε σύμβαση εργασίας αορί¬ 
στου χρόνου. Σε περίπτωση που η υπηρεσία τους δεν κριθεί ευ¬ 
δόκιμη. οι υπάλληλοι απολύονται με την λήξη της διετούς σύμ¬ 
βασης. 

2. Οι αποδοχές του προσωπικού καθορίζονται με απόφαση 
του Δ.Σ. του ΟΑΕΔ μετά από γνώμη του Δ.Σ. του ΕΠΑ. 

Άρθρο 16 

Έκτακτο Προσωπικό 

Για την κάλυψη εκτάκτων, επειγουοών και παροδικών ανα¬ 
γκών μπορεί να προσλαμβάνεται με απόφαση του Δ.Σ. του 
ΟΑΕΔ, ήστερα από πρόταση του Δ.Σ. του ΕΠΑ, προσωπικό με 
σύμβαση έργου, η διάρκεια του οποίου θα ορίζεται κατά περί¬ 
πτωση με την ίδια απόφαση του Δ.Σ. του ΟΑΕΔ, που θά καθορί¬ 
ζει και την αμοιβή του αναδόχου για το έργο που θα εκτελέσει. 

Άρθρο 17 

Επισκέπτες, ερευνητές και εμπειρογνώμονες 

Για τις ανάγκες ερευνητικών, μελετητικών και πειραματικών 
εκπαιδευτικών προγραμμάτων το ΕΠΑ, μπορεί να απασχολεί 
επιστημονικό προσωπικό, με την ιδιότητα του επισκέπτη εμπει¬ 
ρογνώμονα ύστερα από απόφαση του Δ.Σ. του ΟΑΕΔ. Η κατά 
περίπτωση αμοιβή θα καθορίζεται με απόφαση του Δ.Σ. του 
ΟΑΕΔ. 

Άρθρο 18 

Πνευματική Ιδιοκτησία 

Το προϊόν κάθε συνεργασίας, σε επίπεδο επιστημονικών 
ιδεών, αποτελεί πνευματική ιδιοκτησία του ΕΠΑ ή των συνεργα- 
οθέντων φορέων, κατόπιν απόφασης του Δ.Σ. του ΕΠΑ. 

Άρθρο 19 

Τρόπος διενέργειας προμηθειών 

1. Για την προμήθεια κάθε φύσης υλικών, αναλώσιμων ή μη, 
για τις ανάγκες του ΕΠΑ, διενεργούνται διαγωνισμοί, με ενσ¬ 
φράγιστες ή ανοικτές προσφορές, μετά από απόφαση του Δ.Σ. 
του ΕΠΑ, η οποία ορίζει τριμελή Εππροπή. Γ ια την προμήθεια 
ειδικών υλικών το ένα τουλάχιστον μέλος της Επιτροπής πρέπει 
να κατέχει τις κατάλληλες γνώσεις για την πραγματοποίηση της 
προμήθειας. 

Η διενέργεια του διαγωνισμού γίνεται με προκήρυξη, στην 
οποία περιέχσνται οι σχετικού όροι. Περίληψη της προκήρυξης 
δημοσιεύεται δέκα (10) τουλάχιστον εργάσιμες ημέρες πριν 
από τον διαγωνισμό, σε δύο (2) ημερήσιες εφημερίδες. 

Η αξιολόγηση των προσφορών γίνεται από την ίδια τριμελή 
Επιτροπή. Κριτήρια για την τελική επιλογή του προμηθευτή 
αποτελούν η ποιότητα, σε συνδυασμό με την τιμή. Η κατοχύ¬ 
ρωση του αποτελέσματος του διαγωνισμού γίνεται από το Δ.Σ. 
του ΕΠΑ. 

Μετά την κατακύρωση του αποτελέσματος, υπογράφεται 
σχετική σύμβαση, στην οποία περιγράφονται λεπτομερώς οι 
όροι και ο χρόνος εκτέλεσης της προμήθειας. 

2. Πρόχειρος μειοδοτικός διαγωνισμός διενεργεπαι μετά από 


απόφαση του ΔΧ του ΕΠΑ το οποίο ορίζει Τριμελή Επιτροπή, εφό¬ 
σον η αξία για την προμήθεια του είδους δεν υπερβαίνει τα δύο εκα¬ 
τομμύρια (2.000.000) δρχ. 

3. Προμήθεια με απ' ευθείας συμφωνία μπορεί να γίνει από 
Τριμελή Επιτροπή, την οποία ορίζει το Δ.Σ. του ΕΠΑ, στις εξής 
περιπτώσεις: 

α. Αν η αξία του αντικειμένου της προμήθειας δεν υπερβαίνει 
το ένα εκατομμύριο (1.000.000) δρχ. και εφόσον πρόκειται για 
επέιγουσα ανάγκη. 

β. Αν ο πρόχειρος διαγωνισμός που διενεργήθηκε δεν έφερε 
αποτέλεσμα ή κρίθηκε ασύμφορος, 
γ. Αν ο πωλητής είναι το Δημόσιο ή Ν.Π.Δ.Δ. 
δ. Αν η προμήθεια αφορά συμπλήρωση ειδών για τα οποία 
έγινε διαγωνισμός και εφόσον: 

αα. Η προμήθεια αυτών γίνεται υπό τους αυτούς όρους που 
καταρτίσθηκε η σύμβαση της κύριας προμήθειας και 

ββ. Η αξία των προς συμπλήρωση ειδών δεν υπερβαίνει το 
1 /2 της αντίστοιχης αξίας των ειδών της αρχικής προμήθειας 
και πάντως, το ποσόντου ενός εκατομμυρίου (1.000.000) δρχ. 

Άρθρο 20 
Πόροι 

Οι πόροι του ΕΠΑ προέρχονται από: 
α. Ετήσια επιχορήγηση από τον ΟΑΕΔ, το ύψος της οποίας θα 
καθορίζεται κάθε φορά με απόφαση του Δ.Σ. αυτού. 

β. Ειδικές προσφορές κοι χρηματοδοτήσεις από δημόσιες 
επιχειρήσεις, άλλους δημόσιους και ιδιωτικούς φορείς. Όργανα 
της Ευρωπαϊκής Ένωσης, Διεθνείς Οργανισμούς κ.λ.π. 
γ. Έοοδα από παροχή οε τρίτους εξε&κευμένων υπηρεσιών, 
δ. Έσοδα από την εκμετάλλευση της περιουσίας του, στις 
οποίες περιλαμβάνονται και έσοδα απά εκδδσεις, καθώς και 
απά την παραχώρηση της χρήσης εξοπλισμού αιθουσών για συ¬ 
νέδρια 

ε. Δωρεές και άλλες παροχές τρίτων, 
στ. Επιχορηγήσεις απά άλλες πηγές. 

Αρθρο 21 

Οικονομικός έλεγχος και διαχείριση ΕΠΑ 
1. Μέσα στους δύο πρώτους μήνες κάθε έτους γίνεται ο ετή¬ 
σιος τακτικός έλεγχος της οικονομικής διαχείρισης του ΕΠΑ του 
προηγούμενου έτους, από ένα Ορκωτό Ελεγκτή που ορίζεται 
από το σώμα Ορκωτών Ελεγκτών, ύστερα από αίτηση του ΕΠΑ. 

Η έκθεση του πορίσματος ελέγχου κοινοποιείται στον 
Υπουργό Εργασίας και Κοινωνικών Ασφαλίσεων του ΟΑΕΔ, μέ¬ 
χρι την 31η Μαρτίου του ίδιου έτους. 

0 Υπουργός Εργασίας και το Δ.Σ, του ΟΑΕΔ μπορούν να δια¬ 
τάξουν οποτεδήποτε έκτακτο έλεγχο οικονομικής διαχείρισης 
του ΕΠΑ. 

Οι δαπάνες ελέγχου βαρύνουν το ΕΠΑ. 

Άρθρο 22 

Εσωτερικοί Κανονισμοί Λειτουργίας ΕΠΑ 
Με εσωτερικούς κανονισμούς που εκδίδονται με απόφαση 
του Υπουργού Εργασίας και Κοινωνικών Ασφαλίσεων, ύστερα 
από πρόταση του Δ.Σ. του ΟΑΕΔ και γνώμη του Δ.Σ. του ΕΠΑ, 
ρυθμίζονται ειδικότερα θέματα για την εύρυθμη και αποδοτική 
λειτουργία του ΕΠΑ. 

Αρθρο 23 

Διάλυση 

Σε περίπτωση διάλυσης το περιουσιακά στοιχεία του ΕΠΑ οι 
δομές και η τεχνογνωσία περιέρχονται, χωρίς άλλη διατύπωση 
στον ΟΑΕΔ με απόφαση του Υπουργού Εργασίας και Κοινωνι¬ 
κών Ασφαλίσεων, που εκδίδεται μετά από πρόταση του Δ.Σ. του 
ΟΑΕΔ. 

Άρθρο 24 
Κάλυψη δαπάνης 

Η απαιτούμενη δαπάνη για την λειτουργία του Εθνικού Παρα¬ 
τηρητηρίου Απασχόλησης, θσ βαρύνει τον ΟΑΕΔ (ΚΑΕ 2669Α), 
δεν βαρύνει τον κρατικό προϋπολογισμό και ως εκ τούτου δεν 
εμπίπτει στις διατάξεις της παρ. 3 του άρθρου 22 του Ν. 
2362/95 (περί Δημοσίου Λογιστικού). 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 18 Φεβρουάριου 1997 

Ο ΥΠΟΥΡΓΟΣ 

Μ1ΛΤ. ΠΑΠΑΤΟΑΝΝΟΥ 

